अपर जिला दण्डाधिकारी श्री शिवराज वर्मा से प्राप्त जानकारी के अनुसार माध्यमिक शिक्षा मण्डल की परीक्षायें एक मार्च से 31 मार्च तक जिले के 94 परीक्षा केन्द्रों पर आयोजित की जायेंगी। इन परीक्षा केन्द्रों की व्यवस्थाओं और तैयारियों के संबंध में संबंधित अधिकारियों से परीक्षा केन्द्र की बैठक व्यवस्था, परीक्षा केन्द्र में फर्नीचर या वैकल्पिक व्यवस्था, प्रकाश और पेयजल की व्यवस्था, टॉयलेट और उनकी स्थिति, परीक्षा केन्द्र की बाउण्ड्रीवॉल की स्थिति और सुरक्षा व्यवस्था का जायजा लेकर तीन दिन में रिपोर्ट प्रस्तुत करने के निर्देश दिए गए हैं।